…………………(sz.) napirend

Előterjesztve: Településüzemeltetési, Környezetvédelmi és Közbiztonsági Bizottság

**E L Ő T E R J E S Z T É S**

**a Képviselő-testület 2020. október 29-i rendes ülésére**

**Tárgy:** Javaslat a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III.24.) önkormányzati rendelet módosítására

**Készítette:** ……………………

Molnárné dr. Szabados Judit

jogi osztályvezető

**Egyeztetve**: ……………………

 Varga Előd Bendegúz

 alpolgármester

**Látta:** ……………………

dr. Szalai Tibor

jegyző

 ……………………

 dr. Silye Tamás

jegyzői igazgató

**A napirend tárgyalása zárt ülést nem igényel.**

**Tisztelt Képviselő-testület!**

Budapest Főváros II. Kerületi Önkormányzat Képviselő-testülete 2017. évben alkotott önkormányzati rendeletet a közösségi együttélés alapvető szabályait sértő magatartásokról az életviszonyok rendezettsége érdekében a közhasználatú területek rendjéről és a szabályok megsértése esetén annak szankcionálhatóságáról.

A közösségi együttélés alapvető szabályainak tárgykörében Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontjában, valamint a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában foglalt törvényi felhatalmazás biztosít lehetőséget az önkormányzatoknak rendeletalkotásra.

Magyarország helyi önkormányzatairól szóló 2011. évi CLXXXIX. törvény 143. § (4) bekezdés d) pontja értelmében „*Felhatalmazást kap a helyi önkormányzat képviselő-testülete, hogy rendeletben határozza meg: az öngondoskodás és a közösségi feladatok ellátásához való hozzájárulás, továbbá a közösségi együttélés alapvető szabályait, valamint ezek elmulasztásának jogkövetkezményeit*”

A szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontja szerint „*Aki  a szeszes ital árusítására vagy a közterületen történő fogyasztására vonatkozó - törvényben, kormányrendeletben vagy* ***önkormányzati rendeletben*** *meghatározott - tilalmat megszegi (…) szabálysértést követ el.”*

Ugyanezen törvény 200. § (2) bekezdése értelmében *„Az (1) bekezdésben meghatározott szabálysértés miatt a közterület-felügyelő is szabhat ki helyszíni bírságot.”*

Fent idézett jogszabályhelyek alapján az elfogadásra javasolt rendelet-tervezet a közterületek védelme, rendezettsége és tisztántartása érdekében a közösségi együttélés alapvető szabályait sértő magatartások körét kerületi szinten bővítené a szeszesital közterületen történő fogyasztásának tiltásával, valamint az üzletek környezetének tisztán tartásával kapcsolatos szabályok bevezetésével, mindezzel megteremtené az együttélést sértő magatartások szankcionálhatóságát.

A szabályozással a közterületi italfogyasztásból fakadó problémák mérséklését, az életvitelszerűen közterületen élők közterületi italfogyasztásának visszaszorítását, a zajcsökkentést, a parkok, játszóterek környékén a gyermekeink biztonságérzetének növelését várjuk, melynek során nem célunk a kulturált szórakozás akadályozása, de az, csak szabályozott keretek között történhessen.

A rendelet-tervezet általános tiltást fogalmaz meg, eszerint a kerület egészére nézve tilos a közterületen történő italfogyasztás. Kivételt képez a tilalom alól három esetkör: egyrészt az érvényes közterület-használati hozzájárulással rendelkező, szeszes ital árusítására jogosult vendéglátó üzlet területe, annak kerthelyisége nyitvatartási időben; másrészt engedéllyel rendelkező rendezvények területe a rendezvény ideje alatt; harmadrészt Szilveszter éjszaka minden év december 31. napján 14:00 órától a következő év január 1-jén 6:00 óráig terjedő időszak.

Az általános tilalom mellett a rendelet-tervezet az üzletek körüli területet kiemelten kívánja kezelni. Az üzlet üzemeltetője köteles nyitvatartási időben az üzlet előtti közterület három méteres sávjának tisztán tartásáról gondoskodni, valamint a szeszes italt kimérő, árusító kereskedelmi, illetve vendéglátó üzlet üzemeltetője köteles intézkedni annak érdekében, hogy nyitvatartási időben az üzlet bármely bejáratától számított húsz méteren belül közterületen szeszes italt ne fogyasszanak.

A Képviselő-testület jogalkotói hatáskörét és feladatkörét az önkormányzati rendelet módosítására Magyarország Alaptörvénye 32. cikk (2) bekezdése, Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontja és a 8.§ (2) bekezdése rögzíti.

A fentieknek megfelelően kérem a tisztelt Képviselő-testületet, hogy az előterjesztés részét képező 8/2017. (III.24.) önkormányzati rendelet módosításáról szóló önkormányzati rendeletet elfogadni szíveskedjen.

*A rendelet elfogadása minősített többségű szavazati arányt igényel.*

B u d a p e s t, 2020. október 20.

 **Őrsi Gergely**

 **polgármester**

**Budapest Főváros II. Kerületi Önkormányzat Képviselő-testületének …/2020. (...) önkormányzati rendelete a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III.24.)** **önkormányzati rendelet módosításáról**

|  |  |
| --- | --- |
| Jelenlegi szabályozás | Javasolt módosítás |
| **2.§**E rendelet alkalmazásában:***Zöldfelület:*** A települések területén belül a növényzettel fedett, benőtt, betelepített területek összessége.***Zöldterület:*** az országos településrendezési és építési követelményekről szóló 253/1997. (XII.20.) Korm. rendeletben foglaltak szerinti terület. | Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotási hatáskörében, a Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában, és a 8.§ (2) bekezdésében meghatározott feladatkörében eljárva, a 143. § (4) bekezdés d) pontjában, továbbá a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában kapott felhatalmazás alapján a következőket rendeli el:1. **§**

A közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017.(III.24.) önkormányzati rendelet(továbbiakban: R.) **2. §-a helyébe az alábbi rendelkezés lép:**„E rendelet alkalmazásában:***1. Alkalmi rendezvény:*** a kereskedelmi tevékenységek végzésének feltételeiről szóló 210/2009. (IX. 29.) Korm. rendelet. 28.§ a) pontja szerinti rendezvény.***2.*** ***Közterület:*** az épített környezet alakításáról és védelméről szóló 1997. évi LXXVIII. törvény 2.§ 13. pontja szerinti terület, valamint az önkormányzat tulajdonában nem álló egyéb ingatlanok közhasználatra, illetve gyalogos forgalom részére átadott területrésze (pl: árkádok alatti terület). ***3. Szeszes ital***: a kereskedelemről szóló 2005. évi CLXIV. törvény (továbbiakban: Ker.tv.) 2.§ 23a. pontja szerint meghatározott szeszes ital.***4. Zöldfelület:*** A települések területén belül a növényzettel fedett, benőtt, betelepített területek összessége.***5.Zöldterület:*** az országos településrendezési és építési követelményekről szóló 253/1997. (XII.20.) Korm. rendeletben foglaltak szerinti terület.” |
|  |  **2. §**R. kiegészül az alábbi alcímmel és 5/B. §-sal: **„Szeszesital fogyasztással, valamint az üzletek környezetének tisztán** **tartásával kapcsolatos szabályok**5/B.§ (1) Tilos szeszes ital közterületen történő fogyasztása a (2) bekezdésben meghatározott kivétellel.(2) Az (1) bekezdésben foglalt tilalmat nem kell alkalmazni*a)* az érvényes közterület-használati hozzájárulással rendelkező, szeszes ital árusítására jogosult vendéglátó üzlet területére, annak kerthelyiségére nyitvatartási időben,*b)* külön jogszabály által meghatározott engedéllyel rendelkező rendezvények területére a rendezvény ideje alatt.c) minden év december 31. napján 14:00 órától a következő év január 1-jén 6:00 óráig terjedő időszakban.” |
|  | **3. §**R. kiegészül az alábbi 5/C. §-sal:  „5/C.§ (1) Az üzlet üzemeltetője köteles nyitvatartási időben az üzlet előtti közterület három méteres sávjának tisztán tartásáról gondoskodni.(2) A szeszes italt kimérő, árusító kereskedelmi, illetve vendéglátó üzlet üzemeltetője köteles intézkedni annak érdekében, hogy nyitvatartási időben az üzlet bármely bejáratától számított húsz méteren belül közterületen szeszes italt ne fogyasszanak.(3) A közösségi együttélés alapvető szabályait sértő magatartást valósít meg az, aki az 5/B. §-ban előírtakat megszegi, vagy az 5/C.§ (1) és (2) bekezdésében meghatározott kötelezettségének nem tesz eleget. |
|  | **Záró rendelkezések****4. §**E rendelet 2020. november 1. napján lép hatályba és az azt követő napon törvény erejénél fogva hatályát veszti. |

**Budapest Főváros II. Kerületi Önkormányzat Képviselő-testületének …/2020. (...) önkormányzati rendelete a közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017.(III.24.)** **önkormányzati rendelet módosításáról**

Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (2) bekezdésében meghatározott jogalkotási hatáskörében, a Magyarország helyi önkormányzatairól szóló 2011. évi CLXXXIX. törvény 8. § (1) bekezdés b) pontjában, és a 8.§ (2) bekezdésében meghatározott feladatkörében eljárva, a 143. § (4) bekezdés d) pontjában, továbbá a szabálysértésekről, a szabálysértési eljárásról és a szabálysértési nyilvántartási rendszerről szóló 2012. évi II. törvény 200. § (1) bekezdés a) pontjában kapott felhatalmazás alapján a következőket rendeli el:

**1.§**

A közösségi együttélés alapvető szabályairól, valamint ezek elmulasztásának jogkövetkezményeiről szóló 8/2017. (III.24.) önkormányzati rendelet(a továbbiakban: R.) 2. §-a helyébe az alábbi rendelkezés lép:

„E rendelet alkalmazásában:

***1. Alkalmi rendezvény:*** a kereskedelmi tevékenységek végzésének feltételeiről szóló 210/2009. (IX. 29.) Korm. rendelet. 28.§ a) pontja szerinti rendezvény.

***2.*** ***Közterület:*** az épített környezet alakításáról és védelméről szóló 1997. évi LXXVIII. törvény 2.§ 13. pontja szerinti terület, valamint az önkormányzat tulajdonában nem álló egyéb ingatlanok közhasználatra, illetve gyalogos forgalom részére átadott területrésze (pl: árkádok alatti terület).

***3. Szeszes ital***: a kereskedelemről szóló 2005. évi CLXIV. törvény (továbbiakban: Ker.tv.) 2.§ 23a. pontja szerint meghatározott szeszes ital.

***4. Zöldfelület:*** A települések területén belül a növényzettel fedett, benőtt, betelepített területek összessége.

***5. Zöldterület:*** az országos településrendezési és építési követelményekről szóló 253/1997. (XII.20.) Korm. rendeletben foglaltak szerinti terület.”

1. **§**

R. kiegészül az alábbi alcímmel és 5/B. §-sal:

**„Szeszesital fogyasztással, valamint az üzletek környezetének tisztán**

**tartásával kapcsolatos szabályok**

5/B.§ (1) Tilos szeszes ital közterületen történő fogyasztása a (2) bekezdésben meghatározott kivétellel.

(2) Az (1) bekezdésben foglalt tilalmat nem kell alkalmazni

*a)* az érvényes közterület-használati hozzájárulással rendelkező, szeszes ital árusítására jogosult vendéglátó üzlet területére, annak kerthelyiségére nyitvatartási időben,

*b)* külön jogszabály által meghatározott engedéllyel rendelkező rendezvények területére a rendezvény ideje alatt.

c) minden év december 31. napján 14:00 órától a következő év január 1-jén 6:00 óráig terjedő időszakban.”

**3. §**

R. kiegészül az alábbi 5/C. §-sal:

 „5/C.§ (1) Az üzlet üzemeltetője köteles nyitvatartási időben az üzlet előtti közterület három méteres sávjának tisztán tartásáról gondoskodni.

(2) A szeszes italt kimérő, árusító kereskedelmi, illetve vendéglátó üzlet üzemeltetője köteles intézkedni annak érdekében, hogy nyitvatartási időben az üzlet bármely bejáratától számított húsz méteren belül közterületen szeszes italt ne fogyasszanak.

(3) A közösségi együttélés alapvető szabályait sértő magatartást valósít meg az, aki az 5/B. §-ban előírtakat megszegi, vagy az 5/C.§ (1) és (2) bekezdésében meghatározott kötelezettségének nem tesz eleget.”

**Záró rendelkezések**

**4. §**

E rendelet 2020. november 1. napján lép hatályba és az azt követő napon törvény erejénél fogva hatályát veszti.

 **Őrsi Gergely dr. Szalai Tibor Polgármester Jegyző**

**Indokolás**

1. §-hoz: Értelmező rendelkezések kiegészítése

2-3.§-hoz: Szeszesital fogyasztással, valamint az üzletek környezetének tisztán tartásával kapcsolatos szabályok beépítése a közösségi együttélés alapvető szabályainak körébe

4. §-hoz: Rendelet hatályba lépéséről rendelkezik